钦定古今图书集成/方舆汇编/职方典/第1159卷 > 郧阳府山川考 府县志合载
## 钦定古今图书集成/方舆汇编/职方典/第1159卷 > 郧阳府山川考 府县志合载

本府。〈郧县附郭。〉

沧浪山　在府治，有横山，似舟。按《一统志》，中生仓鬲，产古松三株，下有圣水寺。

赤壁山　在郡东南一里。按《一统志》又名红岩龙滚滩侧。势高峻，色纯赤，日光霞彩，朝夕掩映，为一郡胜概。

天马山　隔江二里

风火山　，在郡东北六十五里。

龙门山　去郡九十里。按《一统志》，在城南七十里，有二崖对峙如门，水从中出。

黎子山　，去郡七十里，按《一统志》去城东一百里，昔人曾置关于此，因呼为黎子关。

锡义山　，距县西一百八十里。按《一统志》，一名天心山。方圆百里，形如城，四面有门，上有石坛，相传列仙所居。山高谷深，生薇蘅草，有风不偃，无风自摇。

古塞山　，距郡东南八十里。按《一统志》，“战国时楚城此以避秦。” 今名大寒山。

宝盖山　，距郡西南二里。按《一统志》又名西山，上有石虾蟆，仓卒视之，与真无异。山北有崖，旁视之，一穴甚明，号星牖。

斧山　：距郡东北二十里。

雷峰山　距郡东北六十里。巡检司署在其下。石鸡山　距郡东北七十三里。

羊尾山　：距郡西一百五十里。

鸦鹘山　：距郡西北二里。

白龙山　，去郡西二百二十里。

三台山　，去郡西北八十里。

狼子山　在城临汉水，其旁凿石作六字，皆方一尺。可识者“元田中丘” 四字。下有狼子冢，为水所坏，成小洲。

尖岩　去郡南一百四十里，峭壁千丈。

阿姑岩　去郡北二里，今名“观音堂。”

摘星坡　，去郡北二十五里。

仙女洞　在府境

武阳洞　，去郡西五十里。按《一统志》：“悬崖深邃，窦窍莫测，祷雨多应。”

梭罗洞　，去郡西南四十里。水可溉田百亩。汉江　由嶓冢绕城流去。

龙门河　，源出龙门山，入汉江。

神定河　去郡东南二十里。按《一统志》，源出竹山县，流入汉江。

赵河　，去郡北五十里，流至盛水堰。

远河　，去郡东五十里。

堵河　，去郡西三十里。

将军河　，去郡南二百五十里。按《一统志》，与红石河合流入汉。

沄洲　，去郡东南五里。

龙滚滩　去郡东二里。按《一统志》：“相传有龙下滚，其声汹涌。”

马喊泉　，去郡东北一百四十里。相传光武屯兵绝水，马喊于地，掘之得泉。

惠泽灵泉　在府境内

胡公井　在府治大丰坊前，知府胡伦凿。“吕字井　” 在府治前街，知县戴琰凿。

灵源井　在府治明伦堂东，教授林典凿。“通益井　” 在府治东城角，指挥蔡洪凿。

惠民井　在郡西城

穆公井　，总兵穆生辉凿。

方井　在东关

十井　在南城外

房县

牛心山　，去县东二里。

青峰山　，去县东八十里。

见日山　，去县东一百里。

十盘山　，去县东一百四十五里。

房山　去县西三十里，四面有石室如房。九室山　去县西四十里，按《一统志》相传五代时陈抟修炼之处。

望夫山　，去县南二百里。

南山　即凤凰山南三里。按《一统志》：“宋陈与义避兵奔此山。”

石门山　，去县南七里。按《一统志》，宋陈与义诗：“石门泄风无旦夜，古木截道藏雷雨。”

定山　，去县南七里，按《一统志》宋《吴会漫录》云：“房陵定山有朱仲子园三十六所。”

阜山　，去县南一百五十里。按《一统志左传》文公十六年，“戎伐楚，西南至于阜” ，即此地。

南荒山　，去县南一十五里。

景山　，去县南二百里，按《一统志》“一名雁山” ，又

名马塞山。《山海经》云。“荆山之首曰景山。”

杨子山　，去县北一百里。

马嘶山　去县北一百二十里，最高险，马陟其巅则悲嘶。

黄竹山　去县北一百里。产竹，多黄色。

倒驴山　，去县东二百九十里。上有果老倒驴迹存。

明月山　在县四十里。下有志公修行处，夜望光明如月。

建鼓山　，去县东南二百里。按《一统志》袁崧《记》云：“登勾将山，见马鬣建鼓，嶷然半天。” 《元和郡国志》：“建鼓与马鬃山相接，冬夏积雪。”

香耳山　，去县东北一百里。

鸡鸣山　，去县北一百里。

志公岩　去县西四十里，僧志公结庵处。湖溪岩　去县西北十五里。

瑶峰岭　去县东北二百五十里。

沮水　，去县南五里。按《一统志》，源出景山，东流入汉江。《左传》，“江、汉沮漳，楚之望也。”

粉水　，去县东北五十里，萧何夫人渍粉处。浸水　源出王家山，可染青碧色。

八渡河　在县。源出滴水岩，流入汉江，侧有八河渡。

马栏河　去县东三十里。

南视河　，去县西一里。

北河　去县北一里

小汤池　，去县东十里。

大汤池　，去县东十五里。按《一统志》：“四时常温，澄澈，愈痼疾疮癣。”

汤泉　在县东。宋洪迈《夷坚志》：“泉中有朱砂，八角琉璃井　在县西南，以石投之，铿然有声。” 竹山县

方城山　，去县东四十里。山半平坦，四面险固，山南有城，周十馀里。《春秋》庸地有四方城，此其一也。楚使卢戢黎侵庸地方城，即此。

矾石山　，去县北十里。旧云“山有矾石，其白如雪。”

龙祗山　，去县南二里。按《一统志》：“旧传道士王若冲于此山服柏叶上升。”

鸡公山　，去县南三里。

霍山　去县东三里

马鞍山　，去县西五里。

鳌山　去县西十里

黄茅关山　，去县西十五里。

十转山　，去县西二十五里。

观山　，去县西三十里。

燕子山　，去县西三十五里。

庸城山　，去县西五里。按《一统志》，“庸人昔居于此” ，山上置鼓，故又名悬鼓山，与横鞍山相连。筑山　，在县西五里，筑水所出。按《一统志》，汉昭烈屯兵筑口，即此水。

宝峰山　，去县西七十里。

女娲山　，去县西九十里。俗传女娲炼石补天处，下有女娲庙。

白马山　，去县西一百里。按《一统志》“曹操叹金城千里” ，即此。

圣母山　去县西一百三十里。世传有圣母仙过此，见恶蛇举而掷之，迄今周围四十里无蛇。仓乐山　去县东北一百五十里。昔有邑人徐元周积粟于此救饥，乡人德之。

中山　，去县西北一百五十里。

香炉山　，去县东南五十里。

上庸山　，去县西南四十里。上庸水源出此。横鞍山　，去县西五里。

团山　　、火燎山　　、停舟山　　、沧浪山、韭菜岩　，“在县东北二百里。”

鱼蛇岩　，在县西北一百八十里。

架鹰岩

九里冈　在县北七里。按《一统志》：“高耸起伏，拱揖迤𨓦” ，县治之来脉也。金竹洞　，去县西一里。

学堂洞　　黑龙洞

堵水　在县南一里。源出陕西平利县界，下流过县东入汉江。

筑水　，去县西五里，源出筑山。

鳌水　在县西十里。按《一统志》，又名龟水，其水多蛇龟邑人云：“莫饮鳌谷水，水中有龟蛇。” 上庸水　，在县西四十里。按《一统志》，源出上庸山，南流入孔阳，中有潭，相传投石潭中，即雷雨作。

孔阳水　，去县西九十里。源出檀溪岭，水宜洗。

物除垢，磨刀剑亦甚利。后周以此水名县北。星河　，去县北三里。发源陕之白河县界，合水坪、崀峪、观音沟诸水，北来入庸水。东注两河口　，去县西南四十里。官渡、柿河二水至此相合，故名。

秦口　，去县东六十里。

莲花池　，有二，一在上庸水西涯，一在霍山顶东涯。

一碗井　去县西二十里。

千尺井　按《一统志》：殷隐客家濬井千尺，无水，濬者不觉，至一国，题云“梯仙。” 国初得道者送此修行，及还家已三世矣，后濬者莫知所之。县前井　　。所前井。

竹溪县

诰轴山　，在县东隅。脉从南至东，横拥水口。上庸山　北十里，雄峻，为一方镇，古以上庸置邑。

独松山　去县北四十里。旧建有古刹。

大峪山　去县南十五里。

红岩山　，去县南十五里。

鼓圆山　去县南六十里。两山相对，南为南鼓圆，北为北鼓圆。

红土山　，去县南一百二十里。

筭盘山　，去县南一百五十里。

白杨山　，去县南一百五十里。

张家山　去县南一百八十里。

五峰山　去县南十五里。冈峦叠翠，上拔出五峰如立。

白岩山　，去县东三十里。岩起立，色白，有洞宾剑迹。

偏头山　去县西南二十里。

覆船山　，去县西百步，上有元和观。

青华山　，去县北七十里。

香山　，去县西四十里。

马鹿山　，去县东六十里。其山产马鹿。

左旗山　去县西三十里。

蓝旗山　：距县西北六十里。

峒崎山　，在县东一百六十里。上有寨，与画屏山相连。

望葫芦山　，在县西北五里，与五峰山相连。连钱山　，距县西北六十里。

鸡笼山　：距县西北五十里。

骑牛山　：距县东南一百二十里。

终南山　：距县南三百里。中有子房城。

画屏峰　距县西五里。其绝岩峻岭，争为献秀，西望如插霄汉。

五星峰　在县治前。按《一统志》：叠连五峰，若相顾意。时称五星聚奎。邑中文人多视苍郁为联壁之兆，实为本邑主山。其峰峦叠嶂，可仰白云岩　，距县五十里，在五峰山之东。

盐井岩　：距县南一百里。

罗圈岩　去县西七里

车停冈　：距县南十里。

焦岭冈　：距县南四十五里。

九里冈　：距县北七里。山势平坦，苦无秀峰；术者谓宜建塔。

椒林冈　距县北四十里。

峒溪洞　距县西南三十里。

风洞　：距县东三十里白岩山之西。洞口阔二丈，其中深广不可测。

北鼓圆洞　：在鼓圆山之南。深二丈，阔一丈。岁旱，于此祈雨取水。

南鼓圆洞　：在鼓圆山之北。

“隐真洞　” ，即覆船山中。

仙人洞　，去县南六十里。

母猪峡　，去县南二百五十里。

和尚垒　，去县南二百五十里。

浪河　：距县南五十里。

白沙河　去县南七十里。

廖家河　去县西十里

南江河　，去县南七十里。

顺河　，在县南二百里。

蚕河　，在县南二百里。

水坪河　去县东三十里。

县河　，去县东六十里。

樊停河　，去县东一百二十里。

竹谿河　去县西五里。发源鸡山。

净峪河　去县东北五里。

住峪河　去县东南六十里。

柿河　，去县东南一百二十里。

两河口　，去县东南七十里。县河与龙堰河相

连又名潭口

长望川　，去县西三里。

大黄沟　：距县南一百里。

保康县

万连山　去县北三里，万峰相连，叠翠可观。蛇峪山　，去县五十步。按《一统志》，一名万朝山。笔架山　，在县学前。

天马山　，去县南十里。

司空山　，去县南八十里。

老架山　，去县南一百里。

石人山　，去县南二十五里。

冬瓜山　，去县西四十里。内有石，状似冬瓜。万安山　，去县西北十五里。

五台山　，去县西北五十里。

梭塞山　，去县西一百八十里。

山尖山　：去县西北九十里。

三十六膀山　，去县东南十七里。

马盘山　：距县西南一百里。

楼鼓山　：距县南一百二十里。

悬壶岭　：距县东南九十里。

骡。坡　距县东南六十里。相传张果老骑驴过此。

清溪河　：距县东北十五里。

粉青河　：距县北三十五里。

蒋口河　：距县北四十五里。

板仓河　：距县南五十里。

汤峡河　距县西三十里。按《一统志》：“水温，可去疾。” 一名汤羊河。

桑坪河　：距县西一百里。

大市河　：距县西一百二十里。

豆沙河　：距县西北十五里。

深谿河　：距县东南一百里。

鸡冠河　：距县东南一百五十里。

洞庭河　：距县南三十里。

螃蟹溪　去县东南一百一十里。

苏泉　在县后山下。按《一统志》：“民取水于河，知县苏惠和悯其险远，因后山有泉，疏导通流，凡近县者莫不称便，遂名之曰苏泉。”

郧西县

黄山　，去县北数百步许，因色而名。

牛头山　去县西八十里。山上有三洞。

黄龙山　：距县东五十里。祷雨即应。

槎牙山　：距县东十里。

马鞍山　，在县西北十里。状如马鞍。

南门山　在县南五里。危峰尖起，状如列戟，宛然天开图画也。

娘娘山　，去县南八十里。

嵩山　去县南六十里。自洵阳子房山分支，其山高耸，为县治。宾山。

盘山　去县南一百二十里，上有盘龙观。光照山　，去县西六十里。

五峪山　去旧县北五里，有五峰，自秦岭分支，为“县主山。”

广顺山　，去县北五里。

石门山　去县东南十五里。两门相对，其中空洞。

火车山　，去县东南三十里。故老相传，曾有雷火车坠此。

羊尾山　，去县西南一百五十里。

赵胡山　，在上津县东五十里。按《一统志》，“昔有赵、胡二姓耕山下，故名。”

十八盘山　，在上津县西一百五十里，高峻盘折，十八曲方至其巅。

王家山　，去县北七十里，上有王姓者居之。矿山　，在上津县南一百里，产铁。

周恭山　，在上津县西北二十里，昔周恭耕此。青桐山　，去县南八十里，山上有三洞。

如来岩　去县东北四十里，俗名“赶龙洞。” 昔有大蛇为居民害，有仙人驱入洞中，因坐御洞口。观音岩　去县西南三十里。

白岩　，在上津县南一百里。

滴水岩　去县西三十里。

悬鼓岩　去县西三里，上有巨石，垂堕如悬鼓。界牌岭　去县西一里，以南门背峪川分东西，而岭居其中。

天池岭　去县东南四里许。上有池水，四时不竭。

磨石岭　去县南二十里。石可利器。

观军岭　在上津县南十五里。传云“杨六郎与蛮王对垒，在此观军。”

娘娘洞　，去县西北八十里，在娘娘山下，其泉

九处出如沸鼎，垂如素练，声如震雷，山麓之田，悉资其灌溉。

仙人洞　，去县西一百一十里，在旧上津县，内有三教神像。

老龙洞　，去县西一百八十里。洞中有黄龙潜此，祷雨多应。

龙洞　，去县南四十里，内有石炉、烛台。

观音洞　，去县北七十里，内出石浆，滴成观音像。

吉水　，在上津县。源出陕西商县铁鹘岭，过县西南百里入汉江。

激浪河　距县东二里

五里河　：距县东五里。

芋门沟河　：距县南五里。

南门河　在县南

七里沟河　：距县南三十五里。

大梅沟河　在县西关外。

箭流河　在县南五十里。

五里坪河　距县东北十里。按《一统志》：至县前与天河合流，入南门会汉水。

八道河　，去县东北八十里。

麦峪河　去县西北十里。

黄沙河　，去县西北七十里。源出上津县龙山，入《汉水》。

东河　，去县西北八十里。

石门河　去县东南十五里。按《一统志》，“空洞如门。”

天河　去县西一里，流出商洛虎鸣峪，经县治南，达于汉。嘉靖间，知县黄翊疏之，可通舟楫。小河　在县西门隅。

归仙河　，去县东南五十里。

箭河　，去县东南二十里。杨六郎与蛮王相敌，箭射石孔水出。

相公池　去县北七里。宋相张士逊游览处，池水冬夏不涸。

莲花池　在旧上津县西八里。

莲池　去县南十里，水四时不竭。

天池　，在旧上津县西南一百二十里，按《一统志》，“上有泉并池，广二亩许。”

一碗泉　去县北六十里。按《一统志》：“有石孔大如碗，泉自中涌出，寒而清洁。”

惠泽灵泉　在旧上津县东关龙王庙前。动心潭　西南一里，其深莫测，视之令人心悸。圣钟潭　在县南天河内。相传有钟流入，天，雨则钟自鸣。

月儿潭　，在旧上津县西一百二十里。

方井　在旧上津县东关。